CELEX: 21994D0730(01)
Language: hr
Date: 1994-06-07 00:00:00
Title: Odluka Zajedničkog odbora EGP-a br. 8/94 od 7. lipnja 1994. o izmjeni Protokola 31 uz Sporazum o EGP-u o suradnji u određenim područjima izvan četiriju sloboda

11/Sv. 090
            
            
               HR
            
            
               Službeni list Europske unije
            
            
               22
            
         21994D0730(01)
   
               L 198/142
            
            
               SLUŽBENI LIST EUROPSKE UNIJE
            
            
               07.06.1994.
            
         
      ODLUKA ZAJEDNIČKOG ODBORA EGP-A
   
   br. 8/94
   od 7. lipnja 1994.
   o izmjeni Protokola 31 uz Sporazum o EGP-u o suradnji u određenim područjima izvan četiriju sloboda
   ZAJEDNIČKI ODBOR EGP-A,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da treba izmijeniti Protokol 31 uz Sporazum kako bi se omogućilo sudjelovanje država EFTA-e u određenim područjima izvan četiriju sloboda od 1. siječnja 1994.,
   ODLUČIO JE:
   Članak 1.
   Ovim se izmjenjuje Protokol 31 uz Sporazum kako je predviđeno člancima od 2. do 11. ove Odluke.
   Članak 2.
   Članak 2. zamjenjuje se sljedećim:
   
      „Članak 2.
      Informacijske usluge i sigurnost informacijskih sustava
      1.   Države EFTA-e sudjeluju od 1. siječnja 1994. u programima Zajednice i aktivnostima iz stavka 5.
      2.   Države EFTA-e financijski doprinose programu i aktivnostima iz stavka 5. u skladu s člankom 82. stavkom 1. točkom (a) Sporazuma.
      3.   Države EFTA-e u potpunosti sudjeluju, od početka suradnje u programima i aktivnostima iz stavka 5., u odborima EZ-a koji pomažu Komisiji EZ-a u upravljanju ili razvoju tih programa i aktivnosti.
      4.   Ocjenom i velikim preusmjeravanjem aktivnosti u programima u području informacijskih usluga upravlja postupak iz članka 79. stavka 3. Sporazuma.
      5.   Sljedeći akti Zajednice, i akti koji iz njih proizlaze, predmet su ovog članka:
      
                  —
               
               
                  
                     389 D 0286: Odluka Vijeća 89/286/EEZ od 17. travnja 1989. o provedbi na razini Zajednice glavne faze strateškog programa za inovaciju i prijenos tehnologije (od 1989. do 1994.) (program Sprint) (SL L 112, 25.4.1989., str. 12.), kako je izmijenjeno:
                  
                              —
                           
                           
                              
                                 394 D 0005: Odlukom Vijeća 94/5/EZ od 20. prosinca 1993. (SL L 6, 8.1.1994., str. 25.),
                           
                        
            
                  —
               
               
                  
                     391 D 0691: Odluka Vijeća 91/691/EEZ od 12. prosinca 1991. koja donosi program za uspostavu unutarnjeg tržišta informacijskih usluga (SL L 377, 31.12.1991., str. 41.),
               
            
                  —
               
               
                  
                     392 D 0242: Odluka Vijeća 92/242/EEZ od 31. ožujka 1992. u području sigurnosti informacijskih sustava (SL L 123, 8.5.1992., str. 19.).”
               
            
   Članak 3.
   Prva alineja članka 3. stavka 1. zamjenjuje se sljedećim:
   
               „—
            
            
               politika i akcijski programi o okolišu i, posebno, u okviru aktivnosti Zajednice koje mogu proizaći iz sljedećeg akta Zajednice:
               
                           —
                        
                        
                           
                              393 Y 0517: Rezolucija Vijeća i predstavnici vlada država članica, koji se sastaju u Vijeću 1. veljače 1993. u vezi nekog programa Zajednice za politiku i aktivnosti koje se odnose na okoliš i održivi razvoj (SL C 138, 17.5.1993., str. 1.);”.
                        
                     
         Članak 4.
   U članku 4. stavku 5., prvu rečenicu zamjenjuje se sljedećim:
   
      „Države EFTA-e sudjeluju, od 1. siječnja 1994., u raznim aktivnostima Zajednice, uključujući Eurydice i Arion, koje sadrže razmjenu informacija, gdje je primjereno, kontakte i sastanke stručnjaka, seminare i konferencije.”
   
   Članak 5.
   Sljedeće treba dodati u bilješku koja se odnosi na članak 5. stavak 3.:
   
      „Uzimajući u obzir Odluku Vijeća 91/49/EEZ, dogovoreno je da države EFTA-e trebaju, od 1. siječnja 1994., pridonositi upravnim troškovima koji se odnose na daljnje aktivnosti Zajednice koje pokriva proračunska linija B3-4104, ‚mjera za starije osobe’.”
   
   Članak 6.
   
               (a)
            
            
               Prva alineja članka 6. stavka 2. zamjenjuje se sljedećim:
               
                           „—
                        
                        
                           
                              392 Y 0723: Rezolucija Vijeća od 13. srpnja 1992. o budućim prioritetima za razvoj politike za zaštitu potrošača (SL C 186, 23.7.1992., str. 1.).”
                        
                     
         
               (b)
            
            
               Druga alineja članka 6. stavka 2. zamjenjuje se sljedećim:
               
                           „—
                        
                        
                           
                              593 DC 0378: Drugi trogodišnji plan Komisije 1993.-1995.;”.
                        
                     
         Članak 7.
   U članku 7., stavci 2. i 3. zamjenjuju se sljedećim:
   
      „2.   Države EFTA-e, od 1. siječnja 1994., sudjeluju u programima i aktivnostima Zajednice iz stavka 5.
      3.   Države EFTA-e doprinose financijski programima i aktivnostima iz stavka 5. u skladu s člankom 82. stavkom 1. točkom (a) Sporazuma.
      4.   Države EFTA-e u potpunosti sudjeluju, od početka suradnje u programima i aktivnostima iz stavka 5., u odborima EZ-a koji pomažu Komisiji EZ-a u upravljanju ili razvoju tih programa i aktivnosti.
      5.   Ugovorne stranke posebno žele ojačati suradnju u okviru aktivnosti Zajednice koje mogu proizaći iz sljedećih akata Zajednice:
      
                  —
               
               
                  
                     393 D 0379: Odluka Vijeća 93/379/EEZ od 14. lipnja 1993. o višegodišnjem programu mjera Zajednice za jačanje prioritetnih područja i osiguravanje kontinuiteta i konsolidaciju politike za poduzeća, posebno mala i srednja poduzeća, u Zajednici (SL L 161, 2.7.1993., str. 68.),
               
            
                  —
               
               
                  
                     389 Y 1007(01): Rezolucija Vijeća od 26. rujna 1989. o razvoju podugovaranja u Zajednici (SL C 254, 7.10.1989., str. 1.),
               
            
                  —
               
               
                  
                     390 X 0246: Preporuka Vijeća od 28. svibnja o provedbi politike upravnog pojednostavnjenja u korist malih i srednjih poduzeća u državama članicama (SL L 141, 2.6.1990., str. 55.),
               
            
                  —
               
               
                  
                     393 Y 1203(01): Rezolucija Vijeća od 22. studenoga 1993. o jačanju konkurentnosti poduzeća, posebno malih i srednjih poduzeća i obrta, i razvoju zapošljavanja (SL C 326, 3.12.1993., str. 1.).”
               
            
   Članak 8.
   Članak 8. zamjenjuje se sljedećim:
   
      „Članak 8.
      Turizam
      1.   Države EFTA-e sudjeluju od 1. siječnja 1994. u programima Zajednice i aktivnostima iz stavka 4.
      2.   Države EFTA-e financijski pridonose programima i aktivnostima iz stavka 4. u skladu s člankom 82. stavkom 1. točkom (a) Sporazuma.
      3.   Države EFTA-e u potpunosti sudjeluju, od početka suradnje u programima i aktivnostima iz stavka 4., u odborima EZ-a koji pomažu Komisiji EZ-a u upravljanju ili razvoju tih programa i aktivnosti.
      4.   Ugovorne stranke posebno žele ojačati suradnju u okviru aktivnosti Zajednice koje mogu proizaći iz sljedećeg akta Zajednice:
      
                  —
               
               
                  
                     392 D 0421: Odluka Vijeća 92/421/EEZ od 13. srpnja 1992. o akcijskom planu Zajednice za pomoć turizmu (SL L 231, 13.8.1992., str. 26.).”
               
            
   Članak 9.
   Članak 9. zamjenjuje se sljedećim:
   
      „Članak 9.
      Audiovizualni sektor
      1.   Države EFTA-e sudjeluju od 1. siječnja 1994. u programima Zajednice i aktivnostima iz stavka 4.
      2.   Države EFTA-e financijski pridonose programima i aktivnostima iz stavka 4. u skladu s člankom 82. stavkom 1. točkom (a) Sporazuma.
      3.   Države EFTA-e u potpunosti sudjeluju, od početka suradnje u programima i aktivnostima iz stavka 4., u odborima EZ-a koji pomažu Komisiji EZ-a u upravljanju ili razvoju tih programa i aktivnosti.
      4.   Ugovorne stranke posebno žele ojačati suradnju u okviru aktivnosti Zajednice koje mogu proizaći iz sljedećeg akta Zajednice:
      
                  —
               
               
                  
                     390 D 0685: Odluka Vijeća 90/685/EEZ od 21. prosinca 1990. o provedbi programa djelovanja s ciljem promicanja razvoja Europske audiovizualne industrije (MEDIA) (od 1991. do 1995.) (SL L 380, 31.12.1990., str. 37.).”
               
            
   Članak 10.
   Dodaje se sljedeći članak:
   
      „Članak 11.
      Promicanje trgovine
      1.   Države EFTA-e sudjeluju od 1. siječnja 1994. u programima Zajednice i aktivnostima iz stavka 4. u skladu s člankom 21. stavkom 3. Sporazuma.
      2.   Države EFTA-e financijski pridonose programima i aktivnostima iz stavka 4. u skladu s člankom 82. stavkom 1. točkom (a) Sporazuma.
      3.   Države EFTA-e u potpunosti sudjeluju, od početka suradnje u programima i aktivnostima iz stavka 5., u odborima EZ-a koji pomažu Komisiji EZ-a u upravljanju ili razvoju tih programa i aktivnosti.
      4.   Sljedeći akti Zajednice, i akti koji iz njih proizlaze, predmet su ovog članka:
      
                  —
               
               
                  
                     387 D 0499: Odluka Vijeća 87/499/EEZ od 5. listopada 1987. o uvođenju programa komunikacijske mreže Zajednice o sustavima za razmjenu elektroničkih podataka u trgovini (TEDIS) (SL L 285, 8.10.1987., str. 35.),
               
            
                  —
               
               
                  
                     389 D 0241: Odluka Vijeća 89/241/EEZ od 5. travnja 1989. o izmjeni Odluke 87/499/EEZ o uvođenju programa komunikacijske mreže Zajednice o sustavima za razmjenu elektroničkih podataka u trgovini (TEDIS) (SL L 97, 11.4.1989., str. 46.),
               
            
                  —
               
               
                  
                     391 D 0385: Odluka Vijeća 91/385/EEZ od 22. srpnja 1991. o uspostavljanju druge faze programa TEDIS (sustavi za razmjenu elektroničkih podataka u trgovini) (SL L 208, 30.7.1991., str. 66.).”
               
            
   Članak 11.
   Dodaje se sljedeći članak:
   
      „Članak 12.
      Prijevoz i pokretljivost
      1.   Države EFTA-e sudjeluju od 1. siječnja 1994. u aktivnostima Zajednice vezanim uz proračunsku liniju B6-8351 ‚Prijevoz i pokretljivost’, koja je unesena u proračun EK za godinu 1994.
      2.   Države EFTA-e financijski pridonose aktivnostima iz stavka 1. u skladu s člankom 82. stavkom 1. točkom (a) Sporazuma.”
   
   Članak 12.
   Ova Odluka stupa na snagu 1. studenoga 1994., pod uvjetom da su sve obavijesti u skladu s člankom 103. stavkom 1. podnesene Zajedničkom odboru EGP-a.
   Članak 13.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 7. lipnja 1994.
      
         
            Za Zajednički odbor EGP-a
         
         
            Predsjednik
         
         S. SMIDT